ગાયત્રી પરિવારના મોભી ડૉ. પ્રણવ પંડ્યા રાજ્યસભાના સદસ્ય તરીકે મહામહિમ રાષ્ટ્રપતિજી દ્વારા નિયુક્ત થયા અને તુરંત બે દિવસ બાદ ડૉ. પ્રણવ પંડ્યાએ વિનમ્રતાપૂર્વક એ નિયુક્તિનો ઇન્કાર કર્યો અને જણાવ્યું કે ગાયત્રી પરિવાર સાથે વિશ્ર્વભરના ૧૨ કરોડ જેટલા લોકો ભાવનાત્મક રીતે જોડાયેલા છે અને પારિવારિક માહોલમાં રાજનીતિ કઠિન હોય છે તથા રાજનીતિ બહાર રહીને તેઓ રાજનીતિ અને લોકમાનસને વધુ પ્રભાવી કરી શકે તેવા અંતરાત્માના અવાજને તેમણે શાંતિકુંજ ખાતેના કાર્યકારિણી બોર્ડ સમક્ષ રાખતાં તે કાર્યકારિણીએ એ વાતનું અનુમોદન કર્યુ છે. આથી રાજ્યસભામાં જવાનો પોતાનો નિર્ણય પાછો ખેંચી રહ્યા છે.